

**Eger Megyei Jogú Város Önkormányzata Közgyűlésének**

**rendelettervezete**

**az Önkormányzat 2024. évi költségvetéséről, módosításának és végrehajtásának**

**rendjéről szóló 2/2024. (II. 26.) önkormányzati rendelet módosítására**

Tisztelt Közgyűlés!

Eger Megyei Jogú Város Önkormányzata 2024. évi költségvetéséről, módosításának és végrehajtásának rendjéről szóló 2/2024. (II.26.) önkormányzati rendelet jelenlegi módosítása a 10/2024. (V. 30.) önk. rendelettel elfogadott, az előirányzatok felhasználására és a Közgyűlés illetve a polgármester közötti hatáskörmegosztásra vonatkozó módosítások felülvizsgálatára, és ezen jogköröknek a korábban hatályos – a hatékony forrásfelhasználását segítő -szabályozásnak megfelelő visszaállítására irányul.

**Ezen kívül Eger MJV Polgármesteri Hivatalánál az engedélyezett létszám módosítása is szükséges a köztisztviselői és munkajogviszonyos státuszok közötti átcsoportosítással.**

A rendelettervezet **előzetes hatásvizsgálatát** elvégeztük, melyet külön mellékletként csatolunk.

Kérem a Tisztelt Közgyűlést, hogy az előterjesztés melléklete szerinti rendelettervezet alapján fogadja el a Rendelet módosítást.

Eger, 2024. október 1.

**Vágner Ákos**

polgármester

**Határozati javaslat (egyszerű többség):**

Eger Megyei Jogú Város Önkormányzatának Közgyűlése engedélyezi Eger MJV Polgármesteri Hivatalánál 2024. október 4-től a Munka Törvénykönyve hatálya alá tartozó szakmai foglalkoztatási létszám keretének 3 fővel történő emelését a köztisztviselői létszámkeret 3 fővel történő egyidejű csökkentésével. A létszámváltozást a 2024. évi költségvetési rendelet következő módosításakor át kell vezetni.

**Felelős**: dr. Bánhidy Péter jegyző

Juhász Tamás gazdasági irodavezető

**Határidő**: 2024. november 30.